 Hisbah Kano fi òfin de lílo èdè Black Friday, àwọn ọmọ Naijiria kan yarí lórí ayélujára Ajọ to n ṣamojuto Ofin Sharia nipinlẹ Kano, Hisbah, ti kọ lẹta si ileeṣẹ agbohunsafẹfẹ kan to wa nipinlẹ naa, lori lilo àṣà Black Friday. Ninu lẹta naa ti ajọ Hisbah kọ, o ni ọjọ Mimọ ni ọjọ Jimọ jẹ ninu ẹsin Islam, nitori naa pipe e ni ọjọ dudu jẹ nkan iwọsi. Wọn sọ ninu lẹta naa pe Musulumi ni ọpọ awọn to n gbe nipinlẹ Kano, ti wọn si ka ọjọ Jimọ si ọjọ Mimọ. Hisba ni: Nitori eyi, a rọ yin lati fi opin si pipe ọjọ naa ni Black Friday, ni kiakia. A si fẹ ki o ye e yin pe awọn ọlọpaa Hisbah yoo ma a tọ pinpin lati le dena lilo ede naa, ati lati le jẹ ki alaafia ati irẹpọ wa nipinlẹ Kano. Alayee re e lori nkan ti Ọjọ Black Friday jẹ ni agbaye Adebola Ademilua: Àìrísẹ ṣè lẹyìn ìwé kíkà ló sọ mi dí ìyá onírú, mo dúpẹ tèmi Awọn wo ni Hisbah? Ọjọ ti pẹ ti orukọ ajọ Hisbah ti n jẹyọ ninu iroyin, paapaa ni awọn ipinlẹ to wa ni Ariwa Naijiria. Ọrọ lẹta ti wọn kọ yii si ti n fa ariyanjiyan lori ayelujara Twitter. Ninu ọrọ rẹ, DrOlufunmilayo lori Twitter sọ pe Black Friday ma n ran awọn ontaja lọwọ. O si n ran awọn eeyan to ku diẹ kaato fun lọwọ. Ti ẹ ba fi opin si black Friday, yoo pa okoowo lara, ati awọn talika to yẹ ko ra nkan ni ẹdinwo. Sunnyyon ni ti s pe boti lẹ jẹ pe oun kii ṣe ololufẹ ajọ Hisbah, oun naa ko fẹran àṣà Black Friday. O ni o y ki Naijiria naa ni awọn ọjọ isinmi ti ẹ. Oriṣiriṣi iwa to ba tako ẹsin Islam ni wọn ma n mu awọn eeyan si, ti wọn si ma n fi ofin Sharia ṣe idajọ wọn. Laipẹ yii ni iroyin sọ pe wọn dana sun awọn ọti lile. : Àjọ Hisbah tó jẹ ọlọpàá Sharia ní Kano kọ lẹtà ìkìlọ lórí lílo èdè Black Friday. 